**Liste čekanja**

**Što su specijalističke klinike?**

Specijalističke klinike su zdravstvene klinike u kojima možete posjetiti liječnike specijaliste, stručnjake pridruženih zdravstvenih grana ili medicinske sestre u vezi nekog specifičnog zdravstvenog problema. Da biste mogli otići kod specijalista, trebate uputnicu od svog liječnika opće prakse ili obiteljskog liječnika ili nekog drugog zdravstvenog djelatnika. Specijalističke klinike zovu se također i ambulante *(‘outpatient’ clinics*).

**Zašto sam na listi čekanja?**

Nalazite se na listi čekanja budući da u ovom času nema slobodnih termina kod liječnika ili nekog drugog zdravstvenog stručnjaka kod kojeg želite ići u vezi svog zdravstvenog problema. U nekim klinikama liste čekanja su kraće dok su u drugima te liste duže.

**Kako mogu ranije biti primljen?**

Ako želite biti primljeni ranije, možete odlučiti otići kod privatnog specijalista. Isto tako možete tražiti od svog liječnika da vas uputi u drugu bolnicu.

**Što ako ne želim ili ne trebam više biti na listi čekanja?**

Molimo javite nam ako ne trebate više biti na listi čekanja. Na primjer, ako ste već bili primljeni u nekoj drugoj bolnici. To nam može pomoći skratiti liste čekanja i nekog drugog primiti ranije.

**Kako ću znati kada imam zakazan termin?**

Javit ćemo vam telefonom, poslati pismo ili SMS poruku da ima slobodan termin. Reći ćemo vam i što tebate ponijeti na svoj zakazani termin.

**Što ako dođe do promjene mog zdravstvenog stanja?**

Ako dođe do promjene vašeg zdravstvenog stanja, molimo posjetite svog liječnika. Ako se radi o hitnom slučaju, otiđite na hitan odjel najbliže bolnice.

**Što ako se moji podaci za kontakt promijene dok sam još na listi čekanja?**

Važno je da imamo vaše važeće podatke kako bismo vas mogli kontaktirati. Molimo da nas nazovete ili nam javite putem emaila ako se vaši podaci za kontakt promijene. Na primjer, ako se preselite ili promijenite broj telefona.

**Što ako promijenim liječnika opće prakse?**

Mi također trebamo biti u mogućnosti kontaktirati i vašeg liječnika opće prakse kako bismo im poslali podatke o vašoj njezi. Molimo da nam javite ako promijenite liječnika opće prakse dok ste na listi čekanja.

**Što ako trebam dodatnu podršku?**

Molimo recite nam:

 - ako imate neki invaliditet

 - ako vam je potreban tumač ili neka druga kulturološka podrška

 - ako vam treba pomoć u vezi prijevoza

 Mi ćemo podatke o vašoj njezi podijeliti s vašim liječnikom opće prakse i drugim

zdravstvenim djelatnicima koji su uključeni u vašu njegu.